                                                                                                                      ДО
                                                                                                                      ОБЩИНСКИ СЪВЕТ 
                                                                                                                      ЗЛАТОГРАД


Д О К Л А Д Н А  З А П И С К А
от
 общинските съветници:
        Величко Сидеров, Емилия Кръстева, Антон Симеонов, Александър Илийков, Веселин Иванов, Жечка Хаджийска, д-р Ерол Чинар, Йорданка Романова и Вергиния Топчиева
Относно: Приемане на Правилник за реда и условията за отпускане на еднократна финансова помощ за новородено или осиновено дете на територията на община Златоград.

                              УВАЖАЕМИ ОБЩИНСКИ СЪВЕТНИЦИ,

               Нашето предложение е свързано с приемане на Правилник за предоставяне на еднократна финансова помощ в размер на 1000 лева за всяко новородено/ осиновено дете, чийто родители са с постоянен и настоящ адрес на територията на община Златоград. Всяко семейство, което има новородено/осиновено второ дете, да получи  2000 лева еднократна помощ и заплаща 50% от сумата за местни такси до навършване на 18 години. Всяко семейство, което има новородено/осиновено трето дете да получава 5000 лева еднократна помощ и докато детето навърши 18, семейството да бъде освободено от заплащането на местни такси.
        
               Мотиви:
               Динамиката, в която живеем, повишаване на жизнения стандарт и трайната тенденция към отрицателен прираст на населението /по данни на НСИ/ в община Златоград налага вземането на мерки, които да предотвратяват това.
              Наред с много други общини, община Златоград е съпричастна към своите жители и следва да насърчи раждаемостта при повишаващият се отрицателен прираст.
1. Причини, които налагат приемането:
             В последните години се наблюдава отрицателен прираст в населението. Измененият демографски профил на населението води до изменение пазара на труда. Налага се да предприемем действия, с които да стимулираме семействата да имат деца. В много други общини вече са взели мерки с въвеждането на финансова помощ от общината за новородено или осиновено дете. Това са десетки общини на територията на Република България. 
            Следвайки добрия пример от другите общини считаме, че за отпускане на финансова помощ за новородено или осиновено дете, освен, че ще стимулираме семействата да имат повече деца и ще им помогнем значително при първоначалните грижи и разходи за новородените.
2. Цели, които се поставят:
2.1. Увеличаване на раждаемостта на територията на нашата община чрез отпускане 
на еднократна финансова помощ от община Златоград при раждане на новородено/ осиновено дете.
2.2. Подпомагане и подкрепа на родителите при осигуряване на първоначалните 
нужди на детето.
2.3. Стимулиране на отговорните родители, избрали да създават семейство в нашата 
община.
3. Финансови и други средства, необходими за прилагането на решението:
Необходимите средства за отпусканата финансова помощ ще бъде осигурена от бюджета на община Златоград. По предварителни данни през последните няколко години в община Златоград са родени средно от 15 до 20 първородни деца, от 8 до 12 второ родени и едно трето родено дете . По така предложеното решение хората, които ще имат право на тази помощ ще са средно около 30 -35 на година. При отпускане на сума от 1000 лева на  първо дете, 2000 лева за второ и 5000 за трето необходимата сума е  около  45 000 лева на година, което за бюджета е не толкова значителна сума.  Необходимата сума ще се гласува ежегодно с решение на Общински съвет.
4. Очаквани резултати:
4.1 Увеличаване на раждаемостта на територията на община Златоград.
4.2 Увеличаване на младите семейства, които ще изберат община Златоград за техен дом.
5. Анализ за съответствие с правото на Европейския съюз:
Настоящият Правилник е подзаконов нормативен акт в съответствие с 
нормативните актове от по-висока степен и не е в противоречи с разпоредбите на 
Европейските директиви.
На основание чл. 21, ал. 2 от Закона за местното самоуправление и местната 
администрация, чл. 26, ал. 3 и ал. 4 и чл. 28, ал. 2 от Закона за нормативните актове, в 
изпълнение на чл. 77 във връзка с чл. 76, ал. 3 от Административно процесуалния 
кодекс, предоставяме на вниманието на обществеността в община Златоград в 
регламентирания 30-дневен срок, считано 21.03.2024 г. от обявяването на интернет 
страницата на Община Златоград: zlatograd.bg@abv.bg, за обсъждане, становища, 
предложения, мнения, възражения, препоръки и др. по проект на Правилник за реда и 
условията за отпускане на финансова помощ за новородено или осиновено дете на 
територията на община Златоград, като такива могат да бъдат предоставяни на e-mail:
obs_zlatograd@abv.bg и/или в писмен вид в деловодството на Общински Златоград на адрес: п.к. 4980 гр. Златоград, обл. Смолян, ул. „Стефан Стамболов” № 1. Общински съвет - ЗЛАТОГРАД


На Вашето внимание предлагаме, Общински съвет Златоград да вземе следното
Р Е Ш Е Н И Е
ОТНОСНО: Приемане на Правилник за реда и условията за отпускане на еднократна 
финансова помощ за новородено или осиновено дете на територията на община Златоград.
Общински съвет Златоград, на основание чл. 21, ал. 2  от Закона за местното самоуправление и местната администрация, при спазване изискванията на чл. 76, ал. 3, чл. 77  от Административнопроцесуалния кодекс, във връзка с чл. 7, чл. 26, ал. 1 и ал. 3, чл. 28, ал. 1 от Закона за нормативните актове,
Р Е Ш И:
Приема Правилник за реда и условията за отпускане на еднократна финансова помощ за новородено или осиновено дете на територията на община Златоград, съгласно приложение 1.



С уважение: 
1.	Величко Сидеров……………………….
2.	Емилия Кръстева………………………..
3.	Антон Симеонов…………………………
4.	Александър Илийков………………….
5.	Веселин Иванов………………………….
6.	Жечка Хаджийска……………………….
7.	д-р Ерол Чинар……………………………
8.	Йорданка Романова……………………
9.	Вергиния Топчиева……………………..                                                          11.03.2024 г.


                                                                                                                                                   Приложение 1:
ПРАВИЛНИК
ЗА РЕДА И УСЛОВИЯТА ЗА ОТПУСКАНЕ НА ФИНАНСОВА ПОМОЩ ЗА
НОВОРОДЕНО ИЛИ ОСИНОВЕНО ДЕТЕ НА ТЕРИТОРИЯТА НА
 ОБЩИНА  ЗЛАТОГРАД

ГЛАВА ПЪРВА
ОБЩИ ПОЛОЖЕНИЯ
Чл.1 /1 /Този Правилник урежда реда, условията, начина на отпускане на
еднократна помощ за живо родено или осиновено дете в община Златоград.
/2/ Общинският съвет, ежегодно определя общия размер на средствата за отпускане на еднократна помощ по реда на този Правилник.
ГЛАВА ВТОРА
РЕД И УСЛОВИЯ ЗА ОТПУСКАНЕ НА ПОМОЩТА
Чл.2 /1/ Право да получат еднократна финансова помощ за новородено или 
осиновено дете имат родителите/осиновителите, вписани в удостоверението за 
раждане и имат постоянен или настоящ адрес в община Златоград до 31.12.2023 година и продължават да живеят в нея.
/2/ Родителите/ осиновителите, които са имали постоянен или настоящ адрес преди 31.12.2023 година и възстановят местоживеенето си в община Златоград също имат право на еднократна финансова помощ за новородено дете.
Чл.3 /1/ Лицата по чл. 2, имат право на еднократна финансова помощ за 
новородено или осиновено дете, независимо от доходите на семейството, когато детето 
не е оставено за отглеждане в специализирана институция за деца – социална услуга, 
съгласно Закона за социално подпомагане и правилника за неговото приложение, както 
и приложени мерки за закрила – настаняване извън семейството по реда на Закона за 
закрила на детето, правилника за неговото приложение и не са му отнети или 
ограничени родителските права.
/2/ Правото на еднократна финансова помощ по този правилник се ползва за 
дете, родено или осиновено след 01.01.2024г.
/3/ Родителите да са навършили 18 /осемнадесет/ годишна възраст или да 
отговарят на изискванията на чл.6, ал.2 от Семейния кодекс към датата на 
раждане/осиновяване на детето.
/4/ Финансова помощ се отпуска на родителите за раждане/осиновяване до трето 
поредно дете включително. Ограниченията не се отнасят за трето поредно раждане на 
близнаци, тризнаци и т. н.
/5/ Родителите на новороденото/осиновеното дете да нямат предоставено за
отглеждане/осиновяване дете в социални институции.
/7/ При осиновяване на деца  са в сила всички условия за новородените, независимо от възрастта им.
Чл.4/1/ Размерът на еднократната финансова помощ за всяко новородено или
осиновено първо дете е в размер на 1000 лева. 
/2/ Размерът на еднократната финансова помощ за второ новородено/ осиновено дете е в размер на 2000 лева.
/3/  Размерът на еднократната финансова помощ за трето новородено/ осиновено дете е в размер на 5000 лева.
/4/ Общият размер на еднократната помощ при раждане/ осиновяване на близнаци е 5000 лева, независимо от тяхната поредност при раждане/ осиновяване на останалите деца в семейството.
Чл.5 /1/ Еднократната финансова помощ се изплаща въз основа на решение на Общински съвет по постъпили заявления от правоимащите родители.
Чл.6 Новороденото дете следва да е с регистриран постоянен или настоящ адрес на територията на община Златоград.
Чл.7./1/ Еднократната финансова помощ се отпуска въз основа на заявление декларация по образец съгласно Приложение № 1а, което се подава в деловодството на Общински съвет.
/2/ Заявлението се подава от родителя/настойника на новороденото или осиновено дете.
/3/ Към заявлението-декларация по образец се прилагат:
1. Копие от влязло в сила решение на съд за упражняване на родителски права на единия от родителите при развод (ако е приложимо).
2. Удостоверение за постоянен или настоящ адрес на родителите.
3. Документ в оригинал, удостоверяващ номера на банковата сметка, заверен от съответната банка.
Чл.8 Заявлението за отпускане на еднократна финансова помощ се подава еднократно.
Чл.9 /1/ Заявлението по чл. 7 от настоящият Правилник се подава в деловодството на Общински съвет Златоград- етаж 2 в сградата на Общинска администрация.
/2/ Когато към подаденото заявление липсват някои от изискуемите документи, съгласно чл.7 от този Правилник, в двуседмичен срок се предоставят липсващите такива.
[bookmark: _GoBack]Чл.10 При отказ за отпускане на еднократна финансова помощ, в едномесечен срок, Общински съвет уведомява лицето.
ПРЕХОДНИ И ЗАКЛЮЧИТЕЛНИ РАЗПОРЕДБИ
§1 Този Правилник се издава на основание чл.21 ал.2 от ЗМСМА.
§2 Правилникът е приет с Решение №……………..год. на ОбС - Златоград,
Протокол №……………..
§3 Правилникът влиза в сила от ………………………..г. 
§4 Приложение № 1 към чл.7, ал.1.
§5 По този Правилник се отпуска еднократна финансова помощ за новородено или осиновено дете само по Заявления, подадени след 01.01.2024 год.,
§6 Всички неуредени в този правилник случаи се разглеждат индивидуално от Общински съвет - Златоград




















Приложение №1а
ДО
ОБЩИНСКИ СЪВЕТ ЗЛАТОГРАД 
З А Я В Л Е Н И Е
От .................................................................................................................................................
/име, презиме, фамилия/
 ЕГН ........................................…....., телефон за контакт ..................................... 
Постоянен адрес : община Златоград, гр./с. .......................... ул № ............................
Данни за втория родител: .........................................................................................................
/име, презиме, фамилия/ ЕГН ................................................ 
Постоянен адрес : гр./с....................................................., Община ................................, 
Област ........................................... , ул. № ..........................................................................
УВАЖАЕМИ ОБЩИНСКИ СЪВЕТНИЦИ, 
Моля, да ми бъде отпусната еднократна финансова помощ за детето 
.......................................................................................................................................................
/трите имена на детето/
родено на ........................... 20 ..... г., 
съгласно Правилник за реда и условията за отпускане на финансова помощ за новородено или осиновено дете на територията на община Златоград.
Д Е К Л А Р И Р А М Е: следните обстоятелства: 
1. Детето е .................................. (уточнява се кое по ред е детето в семейството). 
2. Детето не е дадено за осиновяване. 
3. Детето не е настанено за отглеждане в семейство на роднини или близки или в 
приемно семейство по реда на чл. 26, ал. 1 от Закона за закрила на детето. 
4. Не съм/сме лишен/и от родителски права и родителските ми/ни права не са 
ограничени. Прилагаме следните документи: 
5. Копие от влязло в сила решение на съд за упражняване на родителски права на 
единия от родителите при развод (ако е приложимо).  
6. Удостоверение за постоянен или настоящ адрес на родителите/осиновителите на детето.
7. Документ в оригинал, удостоверяващ номера на банковата сметка, заверен от 
съответната банка. 
Известно ми/ни е че: За деклариране на неверни данни нося/им и наказателна 
отговорност по чл.313 от НК и следва да възстановим неправомерно получената от нас 
финансова помощ. 
дата ....................................... 
 Подпис: 
 1. ................................. 
гр. (с.) ....................................  
 2.................................
Декларирам/е, че съм/сме уведомен/а/и и давам/е съгласие личните ми/ни данни 
и тези на детето/та ми/ни да бъдат обработвани от община Златоград при спазване на 
разпоредбите на Закона за защита на личните данни за целите на производството по 
отпускане на финансова помощ за новородено или осиновено дете на територията на 
община Златоград, както и използвани за извършване на служебни проверки, съгласно 
Правилника за реда и условията за отпускане на финансова помощ за новородено или 
осиновено дете на територията на община Златоград. Запознат/а съм с: целта и средствата 
на обработка на личните ми данни; доброволния характер на предоставяне на данните и 
последиците от отказа за предоставянето им; правото на достъп и коригиране на 
събраните данни; наименованието и адреса на институцията, както и името и 
длъжността на обработващия данните служител. 
дата ....................................... 
 Подпис: 
1. ................................. 
гр. (с.) ...................................














